AAV ลบ 3% โบรกฯชี้เจอพิษโควิดอ่วม – ธุรกิจขาดสภาพคล่อง
AAV ลบ 3% โบรกฯแนะเลี่ยงลงทุน มองโควิดกระทบธุรกิจหนัก - หยุดบินชั่วคราว หลังรัฐจำกัดการเดือนทาง 
4 ส.ค. 2564

ผู้สื่อข่าวรายงานว่าวันนี้ (4 ส.ค. 2564) ราคาหุ้นบริษัท เอเชีย เอวิเอชั่น จำกัด (มหาชน) หรือ AAV ปิดตลาด อยู่ที่ระดับ 2.22 บาท ลดลง 0.06 บาท หรือ 2.63% โดยทำจุดสูงสุดที่ 2.34 บาท และทำจุดต่ำสุดที่ 2.18 บาท ด้วยมูลค่าการซื้อขาย 84.03 ล้านบาท

บริษัทหลักทรัพย์ เอเอสแอล จำกัด ระบุในบทวิเคราะห์ (2 ส.ค. 2564) โดยประเมินต่อหุ้น AAV ว่าเนื่องจากสถานการณ์การแพร่ระบาดของไวรัสโควิด-19 ทีมีความรุนแรงต่อเนื่องยาวนาน ประกอบกับภาครัฐได้กำหนดมาตรการควบคุมการเดินทาง ทำให้สายการบินต้องหยุดให้บริการทั้งหมดเป็นการชั่วคราว ตั้งเเต่เดือนกรกฎาคม 2564 เป็นต้นมา ซึ่งเป็นผลลบต่อธุรกิจการบินโดยตรง
โดยทาง AAV ได้ดำเนินการเลื่อนและแบ่งจ่ายเงินเดือนพนักงาน ซึ่งในเดือนกรกฎาคมทีผ่านมา ได้เลื่อนจ่ายเงินเดือนของ พนักงานระดับผู้จัดการทั่วไปออกไปในเดือนกันยายน พนักงานระดับปฏิบัติการขึ้นไปที่ Active จะจ่ายเงินเดือน 50% และจ่ายอีก 50% ในเดือนกันยายน ส่วนพนักงาน Inactive เลื่อนจ่ายเงินเดือน 25% ไปในเดือนกันยายนและเดือนสิงหาคมนี้จะงดการทำงานและให้พนักงานหยุดงาน 100% ทั้งนี้ด้วยด้านกลยุทธ์ แนะนำ “หลีกเลี่ยงการลงทุน”
 